बिजली छीजत रोकने में ग्रामीण भी करें सहयोग
बिजलीनिगम की ओर से किशनगंज क्षेत्र में चल रहे फीडर सुधार कार्यक्रम के तहत ग्रामीणों के सहयोग से बनाई गई कमेटी की बैठक रविवार को एईएन दिनेश मीणा की अध्यक्षता मेंं हुई। इस दौरान एईएन मीणा ने कहा कि बिजली निगम की ओर से क्षेत्र के लोगों को बिजली की बेहतर सप्लाई देने के लिए कमेटी का गठन किया गया है।
इसमें लाइनों के रखरखाव के साथ बिजली की छीजत को रोकने के लिए उठाए जाने वाले कदमों में ग्रामीणों से भी सहयोग के लिए आग्रह किया गया। वहीं मार्च माह को देखते हुए 31 मार्च तक बिजली के बकाया वाले उपभोक्ताओं से समय पर बिल जमा कराने को कहा गया है, ताकि गांवों से ट्रांसफार्मर उतारने की नौबत नहीं आए।
वसूली को लेकर एक्सईएन बहादुर सिंह ने भी अधिकारियों से चर्चा कर बिल जमा नहीं कराने वालों के कनेक्शन काटने के साथ जरूरत पड़ने पर ट्रांसफार्मर उतारने को कहा और वसूली का शत-प्रतिशत लक्ष्य तय समय पर पूरा करने के निर्देश दिए। इस दौरान जेईएन रणमत सिंह, संजय मेहता, गुलाबचंद नागर आदि मौजूद थे।
किशनगंज. फीडर सुधार कार्यक्रम के तहत खेड़ली गांव में ग्रामीणों को जानकारी देते बिजली निगम के अधिकारी।
hin_Deva hin_Deva hin_Deva hin_Deva hin_Deva